Sagunt rep els Reis d’Orient
05 de gener 2018

![Imagen 1](/media/22vb14hm/95c_llegada_reyes_puerto_01.jpg)![Imagen 2](/media/y3vd4sdb/95c_llegada_reyes_puerto_08.jpg)

​

Sagunt ha rebut este matí els Reis d’Orient. L'alcalde de Sagunt, Quico Fernández, el regidor de Joventut, Guillermo Sampedro, el regidor de Cultura, José Manuel Tarazona, i la regidora de Turisme, Natalia Antonino, i les Falleres Majors de la comarca han presenciat el desembarcament de ses Majestats d'Orient en el port marítim de Sagunt, al voltant de les 11 del matí.

L'acte ha comptat amb l'animació d'un grup de _minions_, s'ha servit xocolate calent i fartons per amenitzar l'espera a majors i xicotets i, una vegada els Reis d’Orient han atracat al port han saludat a tots els xiquets i xiquetes mentre accedien als seus trons, on han rebut a tots els menuts els quals els han deixat les cartes en la bústia reial.

![](/media/igqfmhg1/95c_llegada_reyes_puerto_03.jpg)  
![](/media/kgcnu0fi/95c_llegada_reyes_puerto_04.jpg)  
 

A més, esta vesprada ses Majestats d’Orient recorreran les principals vies dels dos nuclis de la ciutat en la tradicional Cavalcada de Reis. A partir de les 17 hores, ses Majestats Reials eixiran de l'avinguda 9 d’Octubre, al Port de Sagunt, i arribaran fins a la Tinència d'Alcaldia pel carrer Treball. A partir de les 19 hores, partiran del carrer Almenara, en el nucli històric, en direcció a l'Ajuntament passant per la plaça Blasco Ibáñez i el Camí Reial. En finalitzar cada recorregut, l'alcalde de Sagunt, Quico Fernández, rebrà els tres reis.

Les carrosses que formaran les comitives repartiran un total de 12.000 bosses de cuquets, 3.200 kg de caramels, 1.800 bosses de gominoles i 3.400 peces d'altres llepolies entre els dos recorreguts. Enguany la temàtica triada per a la cavalcada és ‘Una cavalcada de pel·lícula’ en la qual participaran 40 comparses, entre falles, clubs esportius, entitats benèfiques i cases regionals.

![](/media/hweju051/95c_llegada_reyes_puerto_05.jpg)  
![](/media/qrwdijij/95c_llegada_reyes_puerto_06.jpg)  
![](/media/astp1npp/95c_llegada_reyes_puerto_07.jpg)  
![](/media/ofhpzofx/95c_llegada_reyes_puerto_09.jpg)  
![](/media/dd2if4su/95c_llegada_reyes_puerto_10.jpg)  
![](/media/lcqnn43i/95c_llegada_reyes_puerto_11.jpg)  
 

*   [](http://www.facebook.com/sharer.php?u=https://aytosagunto.es/va/actualitat/sagunt-rep-els-reis-d-orient/ "Facebook")
*   [](http://twitter.com/share?url=https://aytosagunto.es/va/actualitat/sagunt-rep-els-reis-d-orient/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-rep-els-reis-d-orient/ "Linked In")
*   [](mailto:?body=https://aytosagunto.es/va/actualitat/sagunt-rep-els-reis-d-orient/)